www.philips.h
u
 


Részvételi szabályzat

1. Az Akció megnevezése: „Philips pénzvisszafizetési garancia”, továbbiakban „Akció”. Az Akció szervezője: Philips Magyarország Kft. (1117 Budapest, Alíz utca 3. B. szárny 4. emelet, adószám: 10272031-2-44) továbbiakban „Szervező”.

2. Az Akcióban részt vehet minden, Magyarországon állandó lakó- vagy tartózkodási hellyel rendelkező, 18. életévét betöltött természetes személy, kivéve a Philips Magyarország Kft. (1117 Budapest, Alíz utca 3. B. szárny 4. emelet) munkatársai és ezek közeli hozzátartozói, Ptk. 8:1. § 1. pontja szerint.

3. Az Akció 2025. október 1. 0:00 órától a Szervező általi visszavonásig tart. 

4. Az Akció mechanizmusa és a pénzvisszafizetés feltételei:

4.1. Azon vásárló részére, aki a „Philips pénzvisszafizetési garancia” Akció jelen szabályzat 3. pontjában rögzített időtartama alatt, Magyarországon bejegyzett, a 4.3 pontban lévő táblázatban szereplő, jogi személy viszonteladó által, kiskereskedelemben forgalmazott bármely, a lentiekben felsorolt típusú Philips Lumea IPL villanófényes szőrtelenítőt vásárolt és nem elégedett a megvásárolt termékkel, és erről a Szervezőt a jelen szabályzathoz csatolt visszafizetési kérelem minta használatával tájékoztatja, a Szervező a jelen szabályzatnak megfelelő, kitöltött és aláírt visszafizetési kérelem beérkezésétől számított legfeljebb 60 naptári napon belül visszatéríti a vásárlás teljes összegét csereutalvány formájában. A jelen Akcióban résztvevő vásárló a részvétellel tudomásul veszi és elfogadja, hogy a vételár visszafizetése és a Szervező pénzvisszafizetési garanciavállalása akként valósul meg, hogy a vásárló a Szervezőtől kapott csereutalványt a vásárlás helyén a jelen Szabályzatban foglaltak szerint úgy is beválthatja, hogy a vásárló az értékesítő helytől visszakapja a termék vételárát.

4.2. Az Akcióval érintett termékek: a Philips Magyarország Kft. pénzvisszafizetési garancia Akcióban az alábbi típusszámú Philips Lumea IPL villanófényes szőrtelenítő termékek vesznek részt:

	Termékkód

	SC1998/00
	BRI955/00
	BRC344/00
	BRI930/00

	SC1997/00
	BRI950/01
	BRC342/00
	BRI934/00

	SC1994/00
	BRI949/00
	BRC341/00
	BRI938/00

	BRI977/00
	BRI947/00
	BRC333/00
	BRI937/00

	BRI976/00
	BRI945/00
	BRC332/00
	BRI936/00

	BRI973/00
	BRI940/00
	BRI983/00
	

	BRI958/00
	BRI922/00
	BRI984/00
	

	BRI957/00
	BRI921/00
	BRI931/00
	



4.3. Akció feltételei: a pénzvisszafizetési garancia kizárólag az Akció 3. pontban meghatározott időszaka alatt magyarországi kiskereskedelemben, a megjelölt partnernél megvásárolt, a fenti 4.2 pontban felsorolt Philips Lumea IPL termékekre vonatkozik.

	Philips.hu 

	MediaMarkt

	Euronics

	Alza

	Auchan

	DM

	Rossmann

	EcoFamily

	Spar 

	Sonicareshop.hu

	Xsystem Zrt. 

	expertnet.hu

	auchan.hu

	spar.hu

	marketworld.hu

	bestbyte.hu

	ipon.hu

	notebook.hu

	pepita.hu

	aqua.hu

	GELKALUX Kft.

	pcx.hu

	ebolt.hu

	brimex.hu

	Kápolnai Műszaki & Bútor Áruház Ózd

	reburg.hu

	rufusz.hu

	MegaPlace Kft.

	ekozmetikum.hu 




Egy vásárló akkor jogosult a pénzvisszafizetésre, ha a vásárlást követő 90 naptári napon belül az alábbi címre elküldi: 
· a termék vásárlását igazoló EREDETI blokkot vagy számlát, bekarikázva rajta a megvásárolt Philips Lumea IPL termék nevét (típusát) és vételárát, 
· a terméket, annak minden tartozékával együtt,
· a termék dobozát
· annak rövid leírását, hogy a vásárló miért elégedetlen a termékkel

Beküldési cím:
Philips Magyarország Kft.
1117 Budapest, Alíz utca 3. B. szárny 4. em.
A csomagoláson fel kell tüntetni a következőt: „Philips pénzvisszafizetési garancia”.

4.4. A pénzvisszafizetés menete: 

A vásárlónak a termék visszaküldésével egyidejűleg az alábbi módon meg kell adnia pontos nevét, címét, és elérhetőségeit.

A visszafizetéshez szükséges adatok rendelkezésre bocsátása, valamint a visszafizetés Szervező általi könyvelése érdekében a vásárlónak ki kell tölteni és visszaküldeni a mellékelt visszafizetési kérelmet, vagy a vásárlónak levelet kell írnia, amelyben szerepelnie kell a következőknek:

· A vásárló vezeték- és keresztneve
· A vásárló telefonszáma
· A vásárló email címe
· A vásárló lakcíme és /vagy postai címe
· A vásárló néhány szavas észrevételei, kifogásai a termékkel kapcsolatban
· A vásárló nyilatkozata a termékkel kapcsolatos elégedetlenségéről a következő mondat használatával: „Elégedetlen vagyok a termékkel, ezért igénybe kívánom venni a pénzvisszafizetést.” (1. sz. melléklet használatával)
· A vásárló aláírása

A Szervező a pénzvisszafizetési garancia érvényesítésével (azaz a termék visszaküldésével) kapcsolatban a     vásárlónál felmerült postai és egyéb szállítási költségeket nem téríti vissza.

A Szervező az Akció keretében csak és kizárólag a postai úton az 1117 Budapest, Alíz utca 3. B. szárny 4. em. címre feladott küldeményeket fogadja el, a termék tényleges vásárlási helyén nincsen lehetőség a visszafizetési kérelem benyújtására.

Az elveszett postai küldeményekért a Szervező felelősséget nem vállal. A termék postai feladásának igazolása nem elégséges a pénzvisszafizetési garancia érvényesítéséhez; a terméknek ténylegesen meg kell érkeznie a Szervezőhöz a fentiek szerinti módon.

Amennyiben a Szervező megbízottja bármilyen hiányt/hiányosságot fedez fel a vásárló által visszaküldött   igénylésben, úgy telefon, e-mail és/vagy postai úton – egyeztetés céljából – felveszi vele a kapcsolatot. 

A vásárló által megadott adatok hiányosságáért/hibájáért (pl. névelírás, címelírás, stb.), és az ebből keletkezett károkért a Szervező semmilyen felelősséget nem vállal.

A pénzvisszafizetés kizárólag azon esetben vehető igénybe, ha a visszafizetési kérelem a fentiekben felsorolt (4. pont) minden feltételnek hiánytalanul megfelel.

A visszafizetési kérelem (beleértve a termék) beérkezését követően a Szervező a vásárló által az 1. számú mellékletben megadott postai címre, postai úton, ajánlott levélben 60 napon belül visszaküldi az eredeti számlát, illetve a pénzvisszafizetésre jogosító csereutalványt. A csereutalványt a vásárló a termék vásárlásának helyén tudja beváltani. 

A csereutalvánnyal Önnek lehetősége van:

· ugyanazt a terméket ismételten megvásárolni (amennyiben az érintett termék még elérhető)
· visszakérni a csereutalvány teljes összegét

5. A Szervező jogai

Hamisított vagy manipulált Philips termékek nem vehetnek részt az Akcióban. A Philips termékek Akcióban való részvételével kapcsolatban felmerülő bármely vita esetén a Szervező döntése az irányadó. A Szervező fenntartja magának a jogot, hogy az Akcióval, illetve az abban résztvevő termékekkel kapcsolatos bármely visszaélés, manipuláció, csalás gyanúja esetén a megfelelő jogi lépéseket megtegye, illetve a szükséges hatósági eljárásokat kezdeményezze.

Amennyiben az Akció időtartama alatt jelentős számú visszaélés, és/vagy csalás gyanúja fordul elő, illetve tisztességtelen/etikátlan magatartás merül fel, amely visszaélésre adhat lehetőséget, a Szervező fenntartja a jogot, hogy az Akciót felfüggessze vagy törölje, illetve az Akció jelen szabályzatával, annak feltételeivel visszaélő vásárlót az Akcióban való részvételből kizárja.

A Szervező nem felel, és kizár minden kártalanítási, kártérítési igényt az Akció során, az Akció esetleges hibáiból, hiányosságaiból, hibás működéséből, az Akció során bekövetkezett késésekből eredő vagy ahhoz kapcsolódó költségekért; károkért, veszteségekért, ide nem értve a szándékosan vagy súlyos gondatlansággal okozott, a vásárlóknál felmerülő károkért való felelősséget a hatályos jogszabályok által megengedett módon.

6. Adatkezelés, adatvédelem

Az Akció adatkezelője (a továbbiakban: Adatkezelő) a Philips Magyarország Kft. (1117 Budapest, Alíz utca 3. B. szárny 4. em., adószám: 10272031-2-44).

Az Akcióban való részvétel, illetve az ahhoz szükséges személyes adatok megadása önkéntes, az adatkezelés jogalapja az érintett önkéntes hozzájárulása, a személyes adatainak kezelése elengedhetetlen az Akció lebonyolítása érdekében.

Az adatfeldolgozás célja: a vásárlás megtörténtének ellenőrzése, a pénzvisszafizetés jogosságának elbírálása, a vásárlás értékének visszautalása, a vásárlóval való kapcsolattartás.

Adatkezelő szavatolja, hogy az adatkezelés mindenben a hatályos jogszabályi rendelkezések betartásával történik.

A vásárló a www.philips.hu honlapon található, jelen részvételi szabályzat letöltésével és a részvételi szabályzatban található 1. számú melléklet aláírásával és a Szervezőnek való postai megküldésével elfogadja az Akció jelen részvételi szabályzatát, illetve a részvételi szabályzatban foglalt adatkezelési és adatvédelmi szabályzatot, továbbá önkéntesen és feltétel nélkül hozzájárul ahhoz, hogy személyes adatait a Szervező az Akció lebonyolítása (a pénzvisszafizetés teljesítése) céljából az információs önrendelkezési jogról és az információszabadságról szóló 2011. évi CXII. törvény (Infotv.), valamint minden egyéb vonatkozó jogszabály hatályos rendelkezései szerint kezelje.

A kezelt személyes adatok az alábbiak:

· a vásárló vezeték- és keresztneve
· a vásárló lakcíme
· a vásárló telefonszáma
· a vásárló email címe
· a vásárló postai címe (ha eltérő a lakcímétől)
· a vásárló aláírása

Az Adatkezelő adatkezelési tevékenységének részletes szabályait, a vásárló adatkezeléshez fűződő jogait és jogorvoslati lehetőségeit részletesen a Philips adatvédelmi szabályzatában a www.philips.hu/a-w/adatvédelmi-nyilatkozat menüpont alatt ismerheti meg.

A személyes adatok kezelésére kizárólag Magyarország területén kerül sor. A személyes adatokat az Akció megvalósításában közreműködő személyek és a vonatkozó technikai és személyzeti feladatokat végző személyek ismerik meg.

A vásárló kérelmezheti az Adatkezelőnél tájékoztatását személyes adatai kezeléséről, személyes adatainak helyesbítését, valamint személyes adatainak – a kötelező adatkezelés kivételével – törlését vagy zárolását, valamint a vásárló tiltakozhat személyes adatának kezelése ellen.

A vásárló jogosult tájékoztatást kérni az adatkezelésről, kérheti a rá vonatkozó személyes adatokhoz való hozzáférést, azok helyesbítését vagy törlését, kérheti az adatkezelés korlátozását, tiltakozhat személyes adatainak a kezelése ellen, joga van az adatok hordozhatóságához, valamint hozzájárulását megtagadni és a kezelt személyes adatairól másolatot kérhet. Ezen jogainak gyakorlása érdekében a vásárló személyes adataival kapcsolatos kérdésekben minden esetben a Szervezőhöz fordulhat a www.philips.hu Kapcsolat menüpontban feltüntetett elérhetőségeken keresztül. A Szervező a hatályos jogszabályokban előírt határidők betartásával, mindenkor a lehető legrövidebb időn belül intézkedik és segíti a vásárlókat abban, hogy a személyes adataik kezelésével összefüggő jogaik a lehető legnagyobb mértékben érvényesüljenek.

Abban a nem várt esetben, ha a vásárló személyes adataival kapcsolatos jogai sérülnek, a vásárló közvetlenül a Nemzeti Adatvédelmi és Információszabadság Hatósághoz (cím: 1055 Budapest, Falk Miksa u. 9-11.; telefon: +36-1-391-1400; e-mail: ugyfelszolgalat@naih.hu; honlap: www.naih.hu) is fordulhat. Az érintett jogosult jogainak megsértése esetén bírósághoz fordulni. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható.

Az Akció időtartamának lejártát, illetve az Akció során kézhez vett visszafizetési kérelmek teljesítését követő 30 napon belül a személyes adatok törlésre kerülnek, azok sem az Akció időtartama alatt, sem pedig azt követően a jelen szabályzatban nem említett harmadik személy részére átadásra nem kerülnek.

A Szervező fenntartja magának a jogot, hogy az Akció feltételeit és a pénzvisszafizetés menetét a vásárlók egyidejű tájékoztatása mellett megváltoztassa.

A résztvevők elfogadják, hogy az Akcióban való részvétel során a jelen részvételi szabályzatban foglaltak bárminemű megszegésével a Szervező számára okozott kárért teljes körű felelősséggel tartoznak. A Szervező az Akcióban való részvétel lehetőségét a jelen részvételi szabályzat megszegése esetén az abban érintett vásárlótól megvonhatja.

A jelen részvételi szabályzatot és az ebben hivatkozott adatvédelmi rendelkezéseket a Szervező jogosult egyoldalúan módosítani. A részvételi szabályzat esetleges módosításait vagy visszavonását a Szervező közzéteszi a www.philips.hu weboldalon. Valamennyi módosítás a közzététel időpontjától hatályos. A módosítás időpontjáig a vásárlók maradéktalanul érvényesíthetik a már megszerzett jogaikat.



7. Általános rendelkezések

Az Akció a résztvevő termékeken elhelyezett matricákon, áruházban kihelyezett szórólapokon, valamint a www.philips.hu weboldalon kerül meghirdetésre, népszerűsítésre, részletes ismertetésre.

A vásárlók a visszafizetési igény elküldésével a jelen részvételi szabályzatban foglalt valamennyi feltételt tudomásul veszik és elfogadják.


Budapest, 2026. augusztus 12.


Philips Magyarország Kft.
 
I. számú melléklet
VISSZAFIZETÉSI KÉRELEM
PHILIPS – 90 NAPOS PÉNZVISSZAFIZETÉSI GARANCIA
A vásárló a www.philips.hu honlapon található „Philips pénzvisszafizetési garancia” részvételi szabályzat letöltésével és a részvételi szabályzatban található 1. számú melléklet kitöltésével és annak Szervezőhöz (Philips Magyarország Kft.) postai úton történő megküldésével elfogadja az Akció részvételi szabályzatát, illetve a részvételi szabályzatban foglalt adatkezelési és adatvédelmi szabályzatot.
Vásárló vezeték és keresztneve (nyomtatott betűkkel): ............................................................................................

Vásárló pontos címe: ....................................................................................................................................................

Vásárló telefonszáma: ..................................................................................................................................................

Vásárló email címe: ......................................................................................................................................................

Vásárlást igazoló blokk sorszáma: .............................................................................................................................

Termék megnevezése: ..................................................................................................................................................

Vásárló néhány szavas észrevétele a termékkel kapcsolatban:
.............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................
Elégedetlen vagyok a termékkel, ezért igénybe kívánom venni a pénzvisszafizetést.
...................................., 2026 ................................

...............................................................................
                                                                                                                Aláírás
Termék és a visszafizetési kérelem visszaküldésének pontos címe:
Philips Magyarország Kft. - Philips pénzvisszafizetési garancia
1117 Budapest, Alíz utca 3. B. szárny 4. em.

Jelen nyilatkozat aláírásával önkéntesen hozzájárulok, hogy személyes adataimat az Adatkezelő az Akció lebonyolítása céljából kezelje. Tudomásom van arról, hogy a hozzájárulásomat bármikor visszavonhatom, azonban a visszavonás nem érinti az azt megelőző adatkezelés jogszerűségét.

